#### Sentre for fremragende forskning (SFF)

#### Framdriftsrapportering

SFFene har nå frist for innsendelse av framdriftsrapport 1. desember (nytt fra 2022).

Vi vil først minne dere på at SFFenes finansiering er delt i to: basisfinansiering (som er beskrevet i budsjett-tabellene i kontrakten) og tilleggsfinansiering. Dette er viktig å huske på når dere rapporterer.

Framdriftsrapportering for SFFene skjer via Mitt Nettsted. Framdriftsrapporten er en resultat- og aktivitetsrapport slik som for andre prosjekter. Her rapporterer dere på følgende:

* Populærvitenskapelig framstilling
* Resultatindikatorer
* Publiseringsinformasjon
* Stipend
* Internasjonalt samarbeid
* Særskilt rapportering

Vi gjør oppmerksom på at for punktene "Resultatindikatorer", "Publiseringsinformasjon" og "Internasjonalt samarbeid" rapporterer dere for hele senteret (basis- og tilleggsfinansiering). Under "Stipend" skal dere derimot kun rapportere de som er helt eller delvis finansiert via basisfinansieringen.

Under punktet "Særskilt rapportering" har vi to egne vedlegg som skal lastes opp:

1. "*Senternavn* Finansiering og personell"
2. "Høydepunkter fra *senternavn* "

a. Vedlegget som heter "*Senternavn* Finansiering og personell" er en samling Excel-ark der vi ber om informasjon utover den som kommer inn via Forskningsrådets standardrapportering. Dette vedlegget er til for at vi skal få informasjon om senterets totale finansiering, og da spesielt tilleggsfinansieringen, samt en samlet oversikt over alle personer tilknyttet hele senteret.

Skjemaene for SFF-III og SFF-IV er ikke helt like.

b. Vedlegget "Høydepunkter fra *senternavn*" er en kort (1-sides) oppsummering av den faglige aktiviteten ved (hele) senteret i året som gikk. Der ber vi dere legge vekt på:

* Lovende forskning under arbeid
* Publikasjon(er) i journal(er) med meget høy impact - eller eksempel på vitenskapelig highlight
* Ansettelse av internasjonalt anerkjent gjesteprofessor
* Nye store internasjonale prosjekter
* Stor internasjonal konferanse arrangert
* Vitenskapelige- eller andre pristildelinger, innvalg i anerkjente komiteer
* Antall fullførte PhD (fordelt på menn/kvinner) (obligatorisk punkt)

#### Merking av publikasjoner

For vår statistikk, for eksempel i forbindelse med midtveisevalueringen, er det viktig at vi enkelt kan finne igjen sentrenes publikasjoner. Forskningsrådet krever derfor at alle vitenskapelige artikler fra senteret merkes med SFF prosjektnummer (6 siffer). Dette gjelder uavhengig av om forskningen er finansiert av basisfinansieringen eller tilleggsfinansieringen.

Følgende uttrykk skal inn i alle publikasjoner:

Engelsk: "Research Council of Norway"+"Centres of Excellence" + the project number.

Norsk: "Norges forskningsråd" + "Sentre for fremragende forskning" + prosjektnummeret.

Forslag til fulle setninger som kan brukes:

Engelsk: "This work was partially supported by the Research Council of Norway through its

Centres of Excellence scheme, project number yyyyyy."

Norsk: "Dette arbeidet er delvis finansiert av Norges Forskningsråd gjennom ordningen

Sentre for fremragende forskning, prosjekt nummer yyyyyy."

I tillegg ber vi om at alle publikasjoner blir rapportert i CRIStin og at dere legger inn SFF prosjektnummer (6 sifre) som "Ekstern prosjektkode". Dersom dette er gjort, blir opplastede resultater fra Cristin til framdriftsrapportsskjemaet mer korrekt.